Kenigsbergni ozod qilganlik uchun medali. Kenigsbergni ozod qilganlik uchun medali — bu medal SSSRning yuqori hukumat prezidumi ko‘rsatmasi tomonidan 1945-yil 9-iyunda taʼsis etilgan. Medal Germaniyaga qarashli Kenigsbergni ishg‘ol qilinishida bevosita ishtirok etganlarga, ishg‘olning tashkilotchilariga va jang operatsiyalari rahbarlariga berilgan. SSSRning nishonlari orasida Budapeshtni ozod qilganlik uchun medaldan keyingi o‘rinni egallaydi. 1987-yilgi maʼlumotlarga ko‘ra, ushbu medal bilan taqdirlanganlar soni deyarli 760,000 nafarni tashkil etgan. Medal haqida. „Kenigsberg ishg‘ol qilinganligi uchun medali“ 32 mm diametrli to‘g‘ri doira shaklida latun metalidan tayyorlanadi. Medalning tashqi yuzi tomonida, o‘rtaga „Kenigsberg ishg‘ol qilingani uchun“ yozuv tushirilgan va yozuv ustida besh qirralik yulduz nur sochib turganligi tasvirlangan. Medalning orqa tomonida Kenigsberg shahri ishg‘ol qilinish sanasi „10-aprel 1945-yil“ yozilib, uning ustida besh qirrali yulduzcha aks etgan.